বিএনপি নিজেরাই মহাবিপদে: ওবায়দুল কাদের
আন্দোলনে ও নির্বাচনে ব্যর্থ হয়ে বিএনপি নিজেরাই ‘মহাবিপদে আছে’ বলে মন্তব্য করেছেন আওয়ামী লীগের সাধারণ সম্পাদক ওবায়দুল কাদের। শুক্রবার ঢাকার ফার্মগেটে কৃষিবিদ ইন্সটিউট মিলনায়তনে কৃষক লীগের প্রতিষ্ঠাবার্ষিকীর অনুষ্ঠানে এ কথা বলেন তিনি। ওবায়দুল কাদের বলেন, "আন্দোলনে ব্যর্থ এবং নির্বাচনে ব্যার্থ হয়ে নিজেরাই মহাবিপদে আছে বিএনপি,তাদের হাল ধরার কেউ নেই, তারা পথ হারা পথিক। নিজেরা বিপদে পড়ে দেশকে বিপদে ফেলার অপচেষ্টা করে। "এদেশের উন্নয়ন অগ্রগতির পথে প্রধান অন্তরায় জঙ্গিবাদের প্রধান পৃষ্ঠপোষক বিএনপি। যতদিন শেখ হাসিনা আছে এদেশ ততদিন নিরাপদ থাকবে। দেশের উন্নয়ন সমৃদ্ধিকে বাঁচাতে হলে যে কোনো মূল্যে এদেরকে রুখতে হবে।"
বিএনপির সমালোচনা করে ওবায়দুল কাদের বলেন, "যারা এদেশকে নিয়ে বেশি কথা বলেন, কথায় কথায় সরকারের সমালোচনা করেন। যারা আন্দোলনে ব্যর্থ নির্বাচনে ব্যর্থ তারাই গণতন্ত্রের সমালোচনা করে।" এদেশের স্বাধীনতা আন্দোলনের সূচনা ‘কৃষকদের হাতেই’ হয়েছে মন্তব্য করে সেতুমন্ত্রী কাদের বলেন, "কৃষি বাংলাদেশের অর্থনীতি বাঁচবে, এটাকে গুরুত্ব দেওয়ার ফলে বিশ্ব সংকটে কঠিন পরিস্থিতি সহজে মোকাবিলা করতে পেরেছে বাংলাদেশ।" কৃষক লীগের সভাপতি সমীর চন্দের সভাপতিত্বে আওয়ামী লীগের যুগ্ম সাধারণ সম্পাদক আ ফ ম বাহাউদ্দিন নাছিম অনুষ্ঠানে বক্তব্য দেন।

“যারা আন্দোলনে ব্যর্থ নির্বাচনে ব্যর্থ তারাই গণতন্ত্রের সমালোচনা করে," বলেন আওয়ামী লীগের সাধারণ সম্পাদক।